b'\n_START_ARTICLE_\nLiu Jin\n_START_PARAGRAPH_\nLiu Jin (kinesisk: \xe5\x8a\x89\xe7\x91\xbe, pinyin: Li\xc3\xba J\xc4\xadn, henrettet 1510) var en kinesisk hoffevnukk unden Mingdynastiet. Han stammet fra fylket Xingping i Shaanxi. Liu Jin ble s\xc3\xa5 mektig ved hoffet at han i en periode godt kunne ansees som Kinas virkelige hersker._NEWLINE_Liu Jin begynte \xc3\xa5 komme til makt under Zhengde-keiserens tid. Denne keiseren f\xc3\xb8rte et kostbart hushold som la tunge byrder p\xc3\xa5 folk, og ettersom han foretrakk livet i sorgl\xc3\xb8s sus og dus, nektet han etterhvert \xc3\xa5 ta imot sine egne ministre i audiens og leste heller ikke de memoralier som ble fremsendt til ham. Han fremmet evnukkenes sterkere rolle i hoffet. Den sterkeste ble Liu Jin._NEWLINE_Mange av Lius beslutninger ble tatt d\xc3\xa5rlig imot. Da han oppfordret enker til gjengifte, fikk han mange mot seg, ettersom dette stred mot neokonfucianismens syn._NEWLINE_Det kom til oppr\xc3\xb8r (fyrsten av Anhuas oppr\xc3\xb8r), rettet mot Liu Jin, men det ble sl\xc3\xa5tt ned. Men s\xc3\xa5 ble Liu selv anklaget for oppr\xc3\xb8rsplaner. Keiseren ble overbevist om at anklagene var sanne, og beordret Liu torturert til d\xc3\xb8de, ved de tusen kutts d\xc3\xb8d. Det hevdes at Liu led i to dager f\xc3\xb8r han d\xc3\xb8de av 300-400 kutt og stikk._NEWLINE_Liu var ogs\xc3\xa5 meget korrupt, etter det som fortelles. Etter at han ble arrestert ble det i hans residens angivelig funnet 12.057.800 tael (449,750\xc2\xa0kg) gull og 259.583.600 tael (9,682,470\xc2\xa0kg) s\xc3\xb8lv. Mengden er s\xc3\xa5 h\xc3\xb8y at det kan dreie seg om en overdrivelse.'